ครึ่งบ่าย…ไม้สั้น – บล.คันทรี่ กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
24 พ.ย. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้นเล็กน้อย สวนทางกับตลาดรอบบ้านที่ปรับตัวลดลง ซึ่งมาจากราคาสินค้าโภคภัณฑ์ซึ่งกดดันในหุ้นกลุ่มพลังงาน สำหรับตลาดบ้านเรา กลุ่มที่ปรับบวกได้ดีกว่าตลาดคือหุ้นกลุ่มธนาคาร และยังมีการเก็งกำไรในหุ้นกลุ่ม MAI
 
แนวโน้ม ภาคบ่าย
คาดดัชนีจะแกว่งตัวในกรอบแคบ  ด้วยมูลค่าการซื้อขายที่เบาบางในช่วงตลาดเช้า เรามองว่าปัจจัยเด่นที่มาหนุนในระยะสั้นยังจำกัด ทำให้การแกว่งทะลุ 1,400 จุด ยังมีแรงขายต้าน เราแนะนำเก็งกำไร หุ้นกลุ่มที่ได้ประโยชน์จากราคาสินค้าโภคภัณฑ์ที่ปรับลดลง เช่น KCE, WIIK, KKC และ SWC
 
วิเคราะห์ทางเทคนิค
SCI 
ราคาปิด 8.75 บาท
แนวรับ 8.65 บาท          
แนวต้าน 8.90, 9.20 บาท
แนว cut loss หากใกล้จะหลุด 8.60 บาท
กราฟ SCI (60 นาที) แนวโน้มวันนี้ถือว่ามีความสำคัญระหว่างการฟื้นตัวหรือลงต่อ ซึ่งพบว่ากราฟยังคงอยู่ในแนว down trend channel  ทั้งนี้แท่งเทียนสุดท้ายอยู่บนเส้นกดทับ ซึ่งจะต้องผ่านแนว 8.90 บาท ให้ได้จึงจะกลับตัวฟื้นขึ้นอีกครั้ง หากบ่ายนี้ไม่สามารถทรงตัวได้และหลุด 8.60 บาทให้เลิก แต่ถ้าผ่าน 8.90 บาท ใส่ตามได้เต็มที่ เพราะหมายถึงจะ bottom out
 
เด็กแนว
KKC ไตรมาส 3/58 ที่ผ่านมาประกาศกำไรก้อนโต 83 ล้านบาทพุ่งขึ้นจากขาดทุนในช่วงปีก่อน ผลของกำไรมาจากต้นทุนทองแดงที่ลดลง เพราะใช้ทองแดงเป็นวัตถุดิบในการผลิตถึง 60% ล่าสุดราคาทองแดงตกวูบลงสู่ระดับต่ำสุดในรอบเกือบ 7 ปี จะส่งผลให้อัตรา margin สูงขึ้นไปอีกหมายความว่ากำไรจะดีขึ้นนั่นเอง KKC เป็นผู้ผลิตคอมเพรสเซอร์สำหรับทำความเย็นซึ่งต้องใช้ทองแดงปริมาณมาก จึงรับประโยชน์เต็มๆ จากราคาวัตถุดิบที่ถูกมากนี่เอง
และในช่วงไตรมาส 3/58 นั้นสินค้าที่ขายดีคือตัวที่มีอัตรากำไรสูงจึงทำให้ net profit กระโดดขึ้นมาแรง มองแนวโน้มไตรมาส 4/58 คาดว่าไม่น่าจะน้อยกว่าไตรมาส 3/58  ที่ผ่านมาหากไม่นับกำไรจากอัตราแลกเปลี่ยน ดังนั้นกระแสราคาทองแดงตกต่ำจึงนำมาเล่นตรงๆ กับกุลทนตัวนี้ในระยะนี้ 
กราฟ KKC ในระยะสั้นอาจแกว่งตัวแคบ แต่กราฟ Week แสดงให้เห็นถึงการบีบตัวเองเข้าหากรอบสามเหลี่ยม ซึ่งอยู่ในระนามของแนว up trend โดย Stoch ตัดขึ้นเป็นสัญญาณเดินหน้า และรอกราฟวิ่งผ่าน 4 บาทขึ้นไปจะขึ้นแรงไปอีกช่วงระดับราคาหนึ่ง หรือราว 5 บาท ดังนั้น ต้องใจเย็นซื้อสะสม 